Հայաստանը մասնակից է նաև ԵՀԳԳ/ԵՀԳ գործիքների ներքո ֆինանսավորվող տարածշրջանային ծրագրերին, մասնավորապես բնապահպանության, էներգետիկայի, տրանսպորտի, մշակութային և երիտասարդական նախաձեռնություններին, Արևելյան գործընկերության դրոշակակիր նախաձեռնություններին, անդրսահամանային համագործակցության ծրագրերին, և եվրոպական հարևանության բոլոր երկրների համար բաց այնպիսի նախաձեռնություններին ինչպիսիք են ՍԻԳՄԱ-ն և Հարևանության ներդրումային գործիքը (ՀՆԳ): Հայաստանի պարագայում ՀՆԳ-ի միջոցով ներդրումային թիրախներն են հիմնականում տրանսպորտային ենթակառուցվածքները, փոքր բիզնեսների ֆինանսավորումը, թափոնների կառավարումը, ջրային և էներգետիկ արդյունավետությունը: